Erdei tündérfürt
Az erdei tündérfürt (Aruncus dioicus) a rózsafélék családjába tartozó, Eurázsiában és Észak-Amerikában elterjedt erdei növény.

Megjelenése
Az erdei tündérfürt 80–150 cm magas, évelő, lágyszárú, feltűnő virágzatú növény. Szára egyenesen felálló, szőrtelen, vékony, hengeres. Levelei átellenesen állók, többszörösen összetettek, páratlanul szárnyaltak, a szárhoz nyéllel kapcsolódnak. Egy összetett levelet 3-9 kisebb, 4–7 cm-es kétszeresen fogazott szélű, kihegyesedő végű, lekerekített vállú tojásdad levélke alkot.

Június-augusztusban virágzik. Kétlaki növény, vagyis egy növényen vagy csak porzós vagy csak termős virágot találhatunk. Virágai aprók, kb. 5 mm átmérőjűek, fehér szirmúak, bugavirágzatot alkotó tömött füzérekben nyílnak. A súlyos füzérek bókolva kihajolhatnak a virágzatból. A termős virágok hófehérek, míg a látványosabb porzósak sárgásfehérek.

Termése tüszőcsokor, augusztus-októberben érik be.

Elterjedése és termőhelye
Európa, Ázsia és Észak-Amerika mérsékelt égövi tájain honos, Amerikában elsősorban a keleti és nyugati parton. Magyarországon a Zempléni-hegységben, a Mátrában, a Karancson, a Börzsönyben, a Cserháton, a Naszályon, a Bakonyban, a Soproni-hegységben, a Kőszegi-hegységben és a Zselicben fordul elő.

Bükkösökben, gyertyános-tölgyesekben, szurdokerdőkben, patakparti ligeterdőkben, magaskórósokban terem. Árnyékkedvelő. Az üde, nedves, humuszgazdag, kissé savanyú vagy semleges pH-jú talajt részesíti előnyben.

Jelentősége
Kerti dísznövényként alkalmazzák, amely fák árnyékába is ültethető. Tőosztással vagy magokkal szaporítható. Fiatal hajtásai és levelei főzve ehetőek, de csak kis mennyiségben ajánlott, mert a levelek cianogén glikozidokat tartalmaznak. Az észak-amerikai indiánok gyökérkivonatával méhcsípéseket, felületi sérüléseket kezeltek. A gyökeréből főzött teát a szülés utáni vérzés csillapítására, gyomorfájásra, hasmenésre, láz és belső vérzések ellen és a vizelés visszafogására itták. Külsőleg alkalmazva a tea a lábdagadást és a reumás fájdalmakat csökkenti.

Magyarországon védett, természetvédelmi értéke 5000 Ft.

Források
Tündérfürt  Növényhatározó
Aruncus dioicus (Walt.) Fern. - tündérfürt Nyugat-Magyarországi Egyetem Botanikus kert
Erdei tündérfürt Botanikaland
Aruncus dioicus - (Walter.)Fernald. Plants For a Future
Goatsbeard (Aruncus dioicus (Walter) Fernald) United States department of Agriculture Forest Service
Aruncus dioicus Wildflowercenter

Rózsafélék
Növényfajok
Magyarországon védett növények
Az erdei tündérfürt ( Aruncus dioicus ) a rózsafélék családjába tartozó , Eurázsiában és Észak-Amerikában elterjedt erdei növény . Megjelenése Az erdei tündérfürt150 cm magas , évelő , lágyszárú , feltűnő virágzatú növény . Szára egyenesen felálló , szőrtelen , vékony , hengeres . Levelei átellenesen állók , többszörösen összetettek , páratlanul szárnyaltak , a szárhoz nyéllel kapcsolódnak . Egy összetett leveletkisebb,7 cm-es kétszeresen fogazott szélű , kihegyesedő végű , lekerekített vállú tojásdad levélke alkot . Június-augusztusban virágzik . Kétlaki növény , vagyis egy növényen vagy csak porzós vagy csak termős virágot találhatunk . Virágai aprók , kb.mm átmérőjűek , fehér szirmúak , bugavirágzatot alkotó tömött füzérekben nyílnak . A súlyos füzérek bókolva kihajolhatnak a virágzatból . A termős virágok hófehérek , míg a látványosabb porzósak sárgásfehérek . Termése tüszőcsokor , augusztus-októberben érik be . Elterjedése és termőhelye Európa , Ázsia és Észak-Amerika mérsékelt égövi tájain honos , Amerikában elsősorban a keleti és nyugati parton . Magyarországon a Zempléni-hegységben , a Mátrában , a Karancson , a Börzsönyben , a Cserháton , a Naszályon , a Bakonyban , a Soproni-hegységben , a Kőszegi-hegységben és a Zselicben fordul elő . Bükkösökben , gyertyános-tölgyesekben , szurdokerdőkben , patakparti ligeterdőkben , magaskórósokban terem . Árnyékkedvelő . Az üde , nedves , humuszgazdag , kissé savanyú vagy semleges pH-jú talajt részesíti előnyben . Jelentősége Kerti dísznövényként alkalmazzák , amely fák árnyékába is ültethető . Tőosztással vagy magokkal szaporítható . Fiatal hajtásai és levelei főzve ehetőek , de csak kis mennyiségben ajánlott , mert a levelek cianogén glikozidokat tartalmaznak . Az észak-amerikai indiánok gyökérkivonatával méhcsípéseket , felületi sérüléseket kezeltek . A gyökeréből főzött teát a szülés utáni vérzés csillapítására , gyomorfájásra , hasmenésre , láz és belső vérzések ellen és a vizelés visszafogására itták . Külsőleg alkalmazva a tea a lábdagadást és a reumás fájdalmakat csökkenti . Magyarországon védett , természetvédelmi értékeFt . Források Tündérfürt Növényhatározó Aruncus dioicus ( Walt . ) Fern. - tündérfürt Nyugat-Magyarországi Egyetem Botanikus kert Erdei tündérfürt Botanikaland Aruncus dioicus - ( Walter.) Fernald . Plants For a Future Goatsbeard ( Aruncus dioicus ( Walter ) Fernald ) United States department of Agriculture Forest Service Aruncus dioicus Wildflowercenter Rózsafélék Növényfajok Magyarországon védett növények